সমসাময়িক বিষয় নিয়ে মঙ্গলবার সন্ধ্যায় প্রচারিত হল আলোচনা অনুষ্ঠান প্রসঙ্গ। দিদার আশরাফির উপস্থাপনায় আলোচনায় অংশ নেন সংসদ সদস্য সাবিহা নাহার বেগম, অধ্যক্ষ সানাউল্লাহ এবং আলী আহমেদ শাহিন। পুরো অনুষ্ঠানেই উপস্থাপকের দুর্বলতার সুযোগ নিয়ে একসাথে তিন আলোচকই কথা বলে অনুষ্ঠানটিকে জগাখিচুড়ি বানিয়েছেন। বঙ্গবন্ধু স্যাটেলাইট উৎক্ষেপন নিয়ে কথা বলতে গিয়ে অনকে অপ্রাসঙ্গিক বিষয়েও আলোচনা টেনে এনে বিষয়বস্তুকে দুর্বল করেছেন আলোচকরা। আলোচনা শুনে আলোচকদের জানার পরিধি নিয়েও প্রশ্ন জাগে। রাষ্ট্রীয় চ্যানেল বলে সরকারের প্রশংসা করতে হয় ণ্ডএটা অলিখিত নিয়ম। কিন্তু সে প্রশংসারও যে একটা আর্ট আছে তা উপস্থাপক কিংবা আলোচকরা জানেন বলে অনুষ্ঠান দেখে মনে হয়নি। তাছাড়া বারবার একই আলোচকের আলোচনা যথেষ্ট একঘেঁয়েমি সৃষ্টি করছে।